“ໂອ້ ວຽງຈັນ” ໂດຍ ຕິກ ນໍຣະສິງ
ນອກຈາກເພງ "ໂອ້ວຽງຈັນ" ແລ້ວ, ເຮົາຍັງມີເພງ “ຄື້ນຂອງຄວາມຄິດເຖິງ” ຂອງ ອະລຸນາ ຖາວອນສຸກ ນໍາອີກ.
ເຖິງແມ່ນວ່າ ລາຍການສຽງເພງ ຈາກແດນໄກຂອງ VOA ໄດ້ຈັດເພງ ຕາມຄໍາຂໍ ມາໄດ້ ຫຼາຍອາທິດແລ້ວກໍຈິງ ແຕ່ເຮົາກໍຍັງມີ ຈ ມ ອີກຫຼາຍສະບັບ ທີ່ຍັງຄ້າງຄາຢູ່ ແລະຄິດວ່າ ຄົງຈະບໍ່ວ່າກັນ ເພາະວ່າວັນນະສອນກໍຈະທະຍອຍຕອບ ຕາມລໍາດັບທີ່ຂຽນເຂົ້າມາ ຊຶ່ງໃນ ຄໍ່າຄືນນີ້ເປັນການຈັດເພງໃຫ້ຜູ້ຟັງທີ່ ສປປລາວ ແລະວ່າຈະເປັນຂອງໃຜນັ້ນ ຂໍເຊີນເຂົ້າສູ່ ລາຍການແລະຮັບຟັງໄດ້ເລີຍ ສະບາຍດີທຸກໆທ່ານ ວັນນະສອນກໍຄິດວ່າຫາກໍສະຫຼອງ ປິໃໝ່ສາກົນວ່າງມໍ່ໆມານີ້ ແລະຊ່ວງນີ້ ກໍຮອດກຸດຈີນ ກຸດຫວຽດແລ້ວ ຫວັງວ່າທຸກທທ່ານຄົງຈະມວ່ນຊື່ນອີມໜໍາ ສໍາຣານກັນຢ່າງຖ້ວນໜ້າ ເພງຕໍ່ໄປນີ້ມີຄວາມໝາຍດີ ຈັດພິເສດມອບແດ່ທຸກໆຄົນລາວທີ່ມີໃຈຮັກແລະຫ່ວງຫາ ມາຕຸພູມບ້ານເກີດແລະເຂົ້າກັບບັນຍາກາດສະຫຼອງ 450 ປີ ນະຄອນຫຼວງວຽງຈັນ ເປັນບົດເພງເກົ່າໃນອະດີດ ແຕ່ໄດ້ສິນລະປິນຢ່າງ ຕິກ ນໍຣະສິງ ຈາກ ລັດ Cali- fornia ນໍາມາດັດແປງທໍານອງເປັນ acoustic ຫວານໄປ ອີກແບບ ເອົາລອງມາຟັງກັນເບິ່ງວ່າ ຈະຫວານດັ່ງທີ່ໄດ້ ກ່າວໄວ້ຫຼືບໍ່? ໃນບົດເພງ " ໂອ້ ວຽງຈັນ ຂໍ້ຄວາມຈາກ website ໃນລາຍການສຽງເພງຈາກແດນໄກຂອງ VOAຕໍ່ໄປນີ້ມາຈາກ ທ່ານຜູ້ຟັງນາມແຝງ “ຄົນລາວ” ຈາກ ອ໊ອສເຕເລຍ ຂໍຟັງເພງ “ຮັກເຈົ້າຄົນດຽວ” ເພື່ອມອບໃຫ້ຊາຍໃນດວງໃຈວ່າຊັ້ນ ແລະວ່າ ເພງໃດກໍໄດ້ທີ່ໃຫ້ມີຄວາມໝາຍໃກ້ຄຽງ ທີ່ສຸດ ເອົາວັນນະສອນຂໍມອບເພງ  ຫຼືດັ່ງທີ່ນັກຮ້ອງສາວ ເຈົ້າຂອງສຽງເພງ ອະລຸນາ ຖາວອນສຸກ ຊອກມາວ່າ “” ແລະວັງວ່າຜູ້ຟັງນາມແຝງ “ຄົນລາວ” ໄດ້ສົ່ງຄວາມຮັກແລະຄວາມຄິດເຖິງໄປໃຫ້ຊາຍ ໃນຝັນຕາມຄື້ນຂອງສຽງເພງນີ້ Email ສະບັບນີ້ມາໄກຈາກນ້ອງ ມີໄຊສະຫວັດ ແສງສະຫວ່າງ ຫຼືນ້ອງນົກ ຈາກສະຖາ ບັນຄົ້ນຄວ້າວິທະຍາສາດການສຶກສາທີ່ ວຽງຈັນ ປະເທດລາວ ເອື້ອຍວັນນະສອນ ຂໍຂອບໃຈຫຼາຍໆກັບຄໍາຊົມທີ່ຂຽນມາຍາດຢຽດວ່າ VOA ດີຈັ່ງຊັ້ນ ດີຈັ່ງຊີ້ ມັກລາຍການ VOA ຫຼາຍຈົນເຮັດໃຫ້ນ້ອງນົກກາຍເປັນຄົນຕິດຂ່າວ VOA ໄປເລີຍ ເອື້ອຍວັນນະສອນ ກໍດີແລ້ວ ຈະໄດ້ເປັນຄົນທັນໂລກ, ທັນຂ່າວ ທັນເຫດການ ເພງນີ້ມີຄວາມໝາຍແບບວ່າ “ບອກແລ້ວບໍ່ກັບຄໍາ, ບອກແລ້ວບໍ່ລືມສັນຍາ” ເປັນຂອງນັກຮ້ອງໜ້າໃສສຽງໃສ ອາເລ໊ກສ ຊານດຣາ ທິດາວັນ ບຸນຊ່ວຍ ຊຶ່ງເປັນເພງປະກອບລະຄອນ "" ຂໍມອບໃຫ້ນ້ອງນົກໄດ້ຟັງກັບເພື່ອນສະຖາບັນຄົ້ນຄວ້າວິທະຍາສາດການສຶກສາ ແລະຫວັງ ວ່າຄົງຈະຂຽນ email ເຂົ້າມາຫາເອື້ຍວັນນະສອນອີກ ສ່ວນຮູບທີ່ຂໍມານັ້ນຈະຈັດສົ່ງໃຫ້ ທັນປີໃໝ່ລາວຢ່າງແນ່ແທ້ ແລະຫວັງວ່າຄົງຈະໄດ້ມີໂອກາດພົບກັນໃນອານາຄົດຂ້າງ ຫນ້າທີ່ປະເທດລາວ ຂໍໃຫ້ທຸກໆທ່ານນອນຫຼັບຝັນດີ ແລະພົບກັນໃໝ່ໃນສັບປະດາໜ້າ